Hatəm ağa Cağarvi

Hatəm Cağarvi və ya Cağarlı Hatəm ağa Sərkərov (; v. 1922) — ləzgi abrek, polkovniklikdən imtina edərək Mushabəli Kuzunvinin elan etdiyi qazavata qoşularaq erməni daşnaklarla və bolşeviklərə qarşı döyüşmüş müqavimət hərəkatının liderlərindən və Azərbaycan milli istiqlal hərəkatının fəal üzvlərindən biri. O, Qanlı dərədə erməni silahlı dəstələrinin darmadağın edilməsində iştirak etmişdir.

 Həyatı və Fəaliyyyəti 
Hatəm ağa Qusarın Cağar kəndində anadan olmuşdur. Hatəm ağa Çağarvi haqqında 1871-ci ilin avqustun 20-də general-mayor Komarovun tərtib etdiyi Küre və Samur dairələri siyahısında məlumat verilmişdir. Rusiyada hərbi təhsil almış və polkovnik rütbəsinə kimi yüksəlmiş Hatəm Sərkərov 1918-ci ildə Möhübəli Kuzunvi ilə birlikdə Azərbaycan Xalq Cümhuriyyəti ərazisinin bərpa edilməsi uğrunda qırmızı qvardiyaçılara qarşı döyüşmüşdü. Hatəm ağa həmçinin Möhübəli Kuzunvinin və Əli bəy Zizikskinin dəstələri ilə birlikdə dəfələrlə bolşevik adı ilə Bakı quberniyasının qəzalarında yerli əhaliyə müsibətlər yaşadan erməni daşnaklarına qarşı vuruşmuşdur. Onlar 1918-ci ilin may ayında Quba rayonunun Digah kəndindəki Qanlı dərədə Amazaspın silahlı erməni qoşununu darmadağın etmişdi. Hatəm ağa Sovet hakimiyyəti qalib gəldikdən sonra da bolşeviklərə qarşı mübarizəni davam etmişdir. Hatəm ağa, Əli bəy Zizikski və Möhübəli Kuzunvi ilə birlikdə Həsənqala döyüşündə də iştirak etmiş, ağır döyüşlərdə ermənilərin qarşısını kəsərək və onların irəliləməsinə icazə verməmişdir.

 Ölümü 
1921-ci ilin sentyabrın 8-də Azərbaycan KP Quba qəzasında "əksinqilabi hərəkatı" ləğv etməklə bağlı xüsusi qərar qəbul etdi və Hatəm ağanı ələ keçirmək üçün Qusara iki polk göndərmişdir. Lakin qırmızılar Hatəm ağanın rəhbərlik etdiyi 300 döyüşçü ilə bacarmamışlar. Belə olduqda, Sovet hökuməti Hatəm ağanı Quba qəzasında milis idarəsinin rəisi təyin etmişdir. Amma yeni quruluşun haqsızlıqlarını görən Hatəm ağa 1922-ci ildə həmin vəzifədən imtina edərək, yenidən bolşeviklərə qarşı mübarizəyə qalxmışdır. O, 3 minlik sovet ordusuna qarşı 2 ay döyüşmüş və qəhrəmancasına həlak olmuşdur.

 İstinadlar 

 Həmçinin bax 
 Möhübəli Kuzunvi
 Həmdulla əfəndi Əfəndizadə
 Əli bəy Zizikski